# David Fernàndez i Ramos

David Fernàndez i Ramos (Barcelona, 24 de setembre de 1974) és un periodista i activista social català. Va ser diputat del Parlament de Catalunya de la X legislatura per la Candidatura d'Unitat Popular (CUP).

## Citacions

* La corrupció no és del sistema, sinó que és el sistema.
       Ara, 8 de febrer de 2013.
* Ahir la diputada del PP García Cuevas va pujar a l'escó a donar-me la sentència [contra el sistema d'immersió lingüística català]. Amb el plaer i la necessitat de la desobediència, amb la diplomàcia de la rebel·lia i reproduint aquell gest, farem amb la sentència que ens van entregar ahir el mateix que jo i 40.000 persones vam fer aleshores. A la paperera de la història, de la ignomínia i de la vergonya.
       Parlament de Catalunya, durant un debat sobre una moció del Partit Popular sobre la immersió lingüística., 23 de maig del 2013.
          Amb «el mateix que jo i 40.000 persones» Fernàndez es refereix als insubmisos al servei militar
* David Fernàndez: Sap què és això? — ensenyant-li una sabata — Sap què en fan a l'Iraq, d'això, com a símbol d'humiliació i menyspreu al poder del poder? Ho dic perquè va deixar un paisatge devastat amb un govern en la guerra de l'Iraq. I des d'algunes altres esferes ha participat en una guerra econòmica contra els pobres generant paisatges devastats a l'estat espanyol. I la pregunta és: vostè té por? Rodrigo Rato: De qui, de vostè? David Fernàndez: No, de perdre-ho tot un dia, com ha passat a milions de famílies. De la gent, que un dia la gent se n'atipi. Vostè té por? Ens veurem a l'infern. El seu infern és la nostra esperança, és el carrer. Fins aviat, gàngster. Fora la màfia!
       Comissió Parlamentària d'investigació de les caixes (Parlament de Catalunya), 12 de novembre del 2013.
          Pregunta de David Fernàndez a l'ex-president de Bankia, Rodrigo Rato
* Entre desobeir 12 jutges d’un jutjat i desobeir milers i milers de persones, els que votaran sí i els que votaran no amb la mateixa legitimitat, ho tenim claríssim. Obeirem el país i desobeirem una decisió jurídica profundament política.
       RAC1, 22 d'agost de 2014.
* El capitalisme és la degradació de la condició humana. La seva funció social és ara robar més, mentir més alt i matar de manera més eficaç.
       El Mundo, 28 d'agost de 2014.
* La diferència entre CIU i la CUP és la mateix que hi ha entre la Duquesa de Alba i un jornaler.
       El Mundo, 28 d'agost de 2014.
* Espanya funciona a base de camells, bars i farmàcies.
       El Mundo, 28 d'agost de 2014.
* La recepta per a evitar que els catalans se'n vagin? Reconèixer-los la llibertat. Fins ara, això és un matrimoni imposat.
       El Mundo, 28 d'agost de 2014.
* No he conegut militants més de pedra picada ni activistes més compromesos contra l’exclusió i contra la pobresa que els cristians de base. I encara avui.
       Recerca (Catalunya religió), 13 d'abril de 2015.

### Discurs del ple d'investidura del President de la Generalitat (2012)

Selecció de citacions del discurs donat al ple d'investidura d'Artur Mas com a President de la Generalitat, el 21 de desembre de 2012 al Parlament de Catalunya (Barcelona), recollit en el Diari de Sessions del Parlament:
* El món està avui governat per lladres i pirates.
* Ens fa por obeir els mercats; el que no ens fa por és desobeir-los. Per tant, el que cal és sortir de la «deutecràcia», del règim de «deutecràcia», i buscar la nostra pròpia via i no tenir cap por a desobeir els mercats financers.
* La història de la humanitat ha avançat únicament i exclusivament a través de la desobediència civil.
* Mà estesa per a l'autodeterminació del poble i el puny ben tancat contra les retallades i contra qualsevol agressió als drets socials i als serveis públics.

## Citacions sobre David Fernàndez

* El David Fernàndez és una persona que actua amb un gran sentit de país.
       En una entrevista pel diari Ara, 24 d'octubre 2014. — Artur Mas i Gavarró

## Referències

* ↑ «David Fernàndez, a Mònica Terribas: "La corrupció no és del sistema, sinó que és el sistema"». Ara, (08-02-2013) [Consulta: 9 febrer 2013].
* ↑ «David Fernàndez estripa al parlament la sentència contra la immersió». Vilaweb, 23 maig del 2013. Arxivat de l'original el 1370575277. [Consulta: 1369322588].
* ↑ «David Fernàndez a Rodrigo Rato: 'Ens veurem a l'infern. Fins aviat, gàngster!'». Vilaweb, 12 novembre del 2013. Arxivat de l'original el 1457164834. [Consulta: 1384335629].
* ↑ «Fernàndez plantarà cara si Manos Límpias es querella contra ell».
* 1 2 3 4 Vilaweb. «David Fernàndez al Mundo: 'La diferència entre CiU i CUP és la mateixa que entre la duquessa d'Alba i un jornaler'». Arxivat de l'original el 1409447528. [Consulta: 29 agost 2014].
* ↑ Vallejo, Fra Josep Manuel «Entrevista a David Fernández». Recerca, Núm. 61, (2015) [Consulta: 18 abril 2015].
* ↑ Catalunya. Parlament Diari de Sessions del Parlament de Catalunya. Parlament de Catalunya [Barcelona], Núm. 3, (21-12-2012) [Consulta: 9 febrer 2013].
* 1 2 3 4 «David Fernàndez ofereix 'mà oberta per l'autodeterminació, i el puny tancat contra les retallades'». Vilaweb. Partal, Maresma & Associats, 21-12-2012. Arxivat de l'original el 1359596630. [Consulta: 9 febrer 2013].
* ↑ Vicens, Laia «"El 9-N ha de ser un Dia D de la democràcia": l'entrevista a Mas a l'Ara.cat, en 10 frases». Ara.cat, (24-10-2014) [Consulta: 23 novembre 2014].